AIŠKINAMASIS RAŠTAS

Dėl savivaldybės turto perdavimo pagal panaudos sutartį viešajai įstaigai Alantos technologijos ir verslo mokyklai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2020 m. spalio 29 d. gavo viešosios įstaigos Alantos technologijos ir verslo mokyklos (toliau – mokykla) raštus, kuriuose prašoma 10 metų perduoti 325,41 kv. m ploto patalpas veiklai, kurios tikslas užtikrinti vaiko, (ar) šeimos ir (ar) vaiko teisių apsaugą, Molėtų rajono savivaldybei nuosavybės teise priklausančiame gyvenamojo namo pastate, esančiame Molėtų r. sav., Alanta, Sodo al. 8. Mokykla pateikė įstatų kopiją ir prašymą, kuriame nurodo, kad yra profesinio mokymo įstaiga, teikiantį pirminį ir tęstinį profesinį mokymą, tuo pačiu atsako už vaiko gerovę ir teisių apsaugą. Prašyme mokykla nurodo, kad 10 m. naudojosi šiomis patalpomis, kurios buvo suteiktos pagal 2010-09-09 turto panaudos sutartį Nr. 21-T6 įstatuose numatytai veiklai. Patalpos buvo ir bus naudojamos apgyvendinimui. Patalpos prižiūrimos, remontuojamos, komunaliniai mokesčiai mokami laiku. Raštu įsipareigojama atlikti perduotų patalpų einamąjį ir kapitalinį remontus.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Parengto sprendimo projekto tikslas – perduoti 10 metų pagal turto panaudos sutartį mokyklai savivaldybei nuosavybės teise priklausančias patalpas, esančias Molėtų r. sav., Alanta, Sodo al. 8.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 6 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys;

Poveikio konkurencijai ir atitikties valstybės pagalbos reikalavimams vertinimo tvarkos aprašas, patvirtintas Lietuvos Respublikos vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 4.2, 5.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotos patalpos bus prižiūrimos ir remontuojamos.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.